Тоқаев ЕЭК отырысын өткізеді
"Тоқаев ЕЭК отырысын өткізеді" | "https://abai.kz/post/144211"
TITLE: Тоқаев ЕЭК отырысын өткізеді
URL: https://abai.kz/post/144211
META: "Тоқаев ЕЭК отырысын өткізеді" | "https://abai.kz/post/144211"
DATE: 10.12.2021
AUTHOR(s): Abai.kz
TOTAL WORDS: 89
TEXT: Мемлекет басшысы Қасым-Жомарт Тоқаев Жоғары Еуразиялық экономикалық кеңестің (ЖЕЭК) отырысын өткізеді. Бұл туралы Мемлекет басшысының баспасөз хатшысы Берік Уәли мәлімдеді. Берік Уәлидің айтуынша, бейнебайланыс форматында өтетін іс-шараға Кеңеске мүше мемлекеттердің және бақылаушы елдер – Куба, Молдова, Өзбекстанның басшылары қатысады деп жоспарланған. "Мемлекеттер басшылары Еуразиялық экономикалық одақ қызметіне қатысты өзекті мәселелерді, 2021 жылғы ынтымақтастықтың нәтижелерін, сондай-ақ алдағы уақытта Ұйымға мүше мемлекеттердің өзара экономикалық іс-қимылдарды дамыту жоспарын талқылайды. Қазақстанның ұйымға төрағалығы осы жиынмен аяқталады. Іс-шара Нұр-Сұлтан қаласының уақытымен сағат 15.00-де "Хабар-24" телеарнасынан тікелей эфирде көрсетіледі", - деп жазды Берік Уәли. Abai.kz
